Kim Östman

Kim Bertel Östman (s. 3. toukokuuta 1978 Pietarsaari) on suomalainen tutkija ja tietokirjailija. Hän on keskittynyt uskonnollisten vähemmistöjen ja yhteiskunnan vuorovaikutukseen, erityisesti mormoneihin ja Suomeen sovellettuna. Östman on koulutukseltaan filosofian tohtori uskontotieteen alalla (Åbo Akademi, 2011) ja tekniikan tohtori mikroelektroniikan alalla (Aalto-yliopisto, 2014).

Toiminta tutkijana ja tietokirjailijana

Uskontotiede 
Östmanin uskontotieteen väitöskirja käsitteli mormonien tuloa Suomeen 1800-luvulla ja analysoi, kuinka sanomalehdistö, luterilainen papisto ja maalliset viranomaiset reagoivat uuden uskonnollisen yhteisön edustajiin.

Uskontotieteen alalla hänen nykyintressinsä kohdistuvat mormoneihin ja Suomeen. Aihetta koskeva tuotanto paneutuu esimerkiksi mormonien teologiaan, yhteisön suomalaiseen ja maailmanlaajuiseen historiaan sekä mormonismin nykytilaan kokonaisuutena. Näitä aihepiirejä kartoittava teos Mormonit: Historia, oppi ja elämä (Gaudeamus) sai syksyllä 2019 merkittävää huomiota muun muassa lehdistössä.

Elektroniikka 
Mikropiirejä käsittelevä väitöskirja keskittyi CMOS-radiovastaanotinten suunnitteluun ja optimointiin. Östman työskentelee elektroniikan parissa yksityisellä sektorilla ja on lisäksi Turun yliopiston mikroelektroniikan dosentti.

Radioamatööritoiminta 
Östman on ollut aktiivinen radioamatööri (kutsumerkki: OH6KZP) kouluiästä lähtien ja keskittyy harrastuksessaan lyhytaaltoalueella pidettäviin kilpailuihin. Suomalaisen Radio Arcala -tiimin tuki auttoi hänet useisiin Euroopan voittoihin CQWW- ja CQWPX-kilpailujen puhe- ja sähkötysosissa 2010-luvulla, sekä Azoreilta (kutsumerkeillä CR2X ja CQ8X) että Ahvenanmaalta (kutsumerkillä OH0X). Hän pitää edelleen hallussaan yksilöluokkien neljää merkittävintä Euroopan ennätystä ("Single Operator All Band High Power"-luokka kilpailuissa CQWW SSB, CQWW CW, CQWPX SSB ja CQWPX CW).

Oman kilpailutoimintansa ohella Östman on työskennellyt Suomen Radioamatööriliiton edustajana pohjoismaisen Scandinavian Activity Contest -kilpailun järjestelykomiteassa vuosina 2011-2016 ja liiton HF-kilpailutoimikunnan puheenjohtajana ja/tai jäsenenä vuosina 2016-2019.

Tärkeimpiä julkaisuja

Vertaisarvioituja kirjoja 

 Mormonit: Historia, oppi ja elämä. Helsinki: Gaudeamus, 2019.
 Integrated Circuits for Linear and Efficient Receivers. Espoo: Aalto-yliopisto, 2014.
 The Introduction of Mormonism to Finnish Society, 1840-1900. Åbo: Åbo Akademi University Press, 2010.

Vertaisarvioituja artikkeleita 

"Saako enää kutsua 'mormoniksi'? Tuttuuden ja todellisen identiteetin tasapainoilu", Teologinen Aikakauskirja 124:1 (2019), s. 2-17.
"Raamattu mormonien pyhänä kirjana", Teologinen Aikakauskirja 123:1 (2018), s. 2-17.
"Mormonismin monet haarat: Siirtymiä sosiokulttuurisen jännitteen jatkumoilla", Uskonnontutkija - Religionsforskaren 6:2 (2017), s. 1-24.
 "Mormonit suomalaisessa yhteiskunnassa", teoksessa Ruth Illman, Kimmo Ketola, Riitta Latvio ja Jussi Sohlberg, toim., Monien uskontojen ja katsomusten Suomi (Tampere: Kirkon tutkimuskeskus, 2017), s. 137-148.
"Mormons, Civil Authorities, and Lutheran Clergy in Finland, 1875-1889", Scandinavian Journal of History 35:3 (2010), s. 268-289.
"Mormoniherätys Pohjan pitäjässä 1880- ja 1890-luvulla" , Historiallinen Aikakauskirja 107:4 (2009), s. 414-430.
"Suomesta Siioniin: Mormonisiirtolaisuus Utahiin 1800-luvulla" , Siirtolaisuus - Migration 34:4 (2007), s. 12-19.

Muita artikkeleita 

 "Profeetta on kuollut, eläköön profeetta – Mormonien johtajaksi nousee käytännössä aina virkaiältään vanhin apostoli", Aamulehti 17.1.2018, s. B10.
"Kun mormoneja epäiltiin vakoilijoiksi" , Aamulehti 19.5.2008, s. 2.
"Yhdysvalloissa ruoditaan uskonnon ja politiikan suhdetta: Valkoiseen taloon pyrkivä mormoni Mitt Romney herättää ristiriitaisia tunteita" , Turun Sanomat 30.10.2007, s. 2.
"Myytti mormonien moniavioisuudesta elää edelleen: Fiktiivinen draama kuvaa fundamentalistien moniavioista arkea" , Turun Sanomat 13.2.2007, s. 2.

Lähteet

Aiheesta muualla 

 Kim Östman vieraana Yle Radio 1:n Horisontti-ohjelmassa 21.7.2019
 Kim Östmanin tutkijaprofiili Suomen Uskontotieteellisen Seuran "Miten minusta tuli uskontotieteen tohtori?"-antologiassa
 Kim Östmanin kotisivut 

Suomalaiset tietokirjailijat
Vuonna 1978 syntyneet
Elävät henkilöt
Suomalaiset uskontotieteilijät